stanford-oval/wikipedia huggingface dataset:
מומנט התמד
סכום מומנטי ההתמד

סכום מומנטי ההתמד למערכת צירים ישרת זווית איננו מושפע מהכוון של הצירים אלא רק ממיקום מוצא הצירים.
כאשר:
\ V - הוא נפח הגוף
\ r - הוא המרחק של יחידת מסה מראשית הצירים
\ \rho  - הוא פונקציית הצפיפות של הגוף
\ x,y,z - הן הקואורדינטות של יחידת מסה של הגוף במערכת צירים קרטזית
מומנטי התמד של גופים שונים, סביב ציר הסיבוב

| 0 | 1 | 2 | 3 | 4 | 5 |
| --- | --- | --- | --- | --- | --- |
|  |  {\frac {1}{2}}Mr^{2} |  |  {\frac {1}{12}}Ml^{2} |  |  |
|  |  {\frac {1}{12}}M(a^{2}+b^{2}) |  |  {\frac {2}{5}}Mr^{2} |  |  {\frac {1}{2}}M({r_{2}}^{2}-{r_{1}}^{2}) |
כאשר:
\ M - היא מסת הגוף
\ r - הוא רדיוס הגליל או הכדור ביחידות אורך
\ h - הוא גובה הגליל ביחידות אורך
\ a,b - הם ממדי התיבה ביחידות אורך
\ l - הוא אורך הגליל ביחידות אורך
ראו גם

טנזור התמד
משפט שטיינר
מומנט ההתמד של השטח
מומנט התמד פולרי של השטח
מומנט התמד פולרי מנורמל
לקריאה נוספת

Sybil P. Parker, McGraw Hill Encyclopedia of Engineering, 1983.
McGraw-Hill Dictionary of Scientific and Technical Terms, 6th ed. by The McGraw-Hill Companies, 2003
Irving H. Shames, Engineering Mechanics, Prentic - Hill International Inc. 1970
הערות שוליים

↑  מהו מומנט התמדה? רוני, באתר davidson.weizmann.ac.il
| מאמץ (הנדסה) |
| --- | --- | --- |
| מאמצים | מאמץ • מאמץ גזירה • מאמץ כפיפה • מאמץ לחיצה • מאמץ מתיחה • מאמץ פיתול • מאמץ קריסה • עייפות החומר |  |
| נושאי עזר | מומנט כפיפה • מומנט כוח • אלסטיות • מעוות • חוק הוק • עקומת מאמץ-עיבור • כניעה (הנדסה) |  |
| מודולי האלסטיות | מודול האלסטיות • מודול הגזירה • מקדם פואסון • קבועי לאמה • מודול הנפח |  |
| שטחים ונפחים | שטח • מומנט התמד • מומנט ההתמד של השטח • מומנט התמד פולרי של השטח • משפט שטיינר-הויגנס • טנזור התמד • טבלת טנזורי התמד • מומנט ראשון של שטח |  |
| נושאים משלימים | חוזק חומרים • טנזור מאמצים • מאמצים ראשיים • מעגל מור • היפותזות חוזק • שיטות אנרגיה • חוקי קסטיליאנו |  |
| --- | --- |
בקרת זהויות :  NLI: 987007541141405171  GND: 4127020-4  LCCN: sh85086657  NKC: ph554023
מגי טביבי

| --- | --- |

 לידה:  3 בינואר 1995 (בת 30) ב' בשבט ה'תשנ"ה חולון, ישראל
 שם לידה:  מרגרט קקולי
 מדינה:  ישראל ישראל
 השכלה:  המסלול האקדמי המכללה למינהל 
 תקופת הפעילות:  מ-2018
 עיסוק:  שחקנית מגישת טלוויזיה
 מעסיק:  עכשיו 14
 קישורים חיצוניים
 פייסבוק:  maggietabibi
 טוויטר (X):  maggietabibi
 
מרגרט "מגי" טביבי (נולדה ב-3 בינואר 1995, ב' בשבט ה'תשנ"ה) היא מגישת טלוויזיה ישראלית, מגישת מהדורת החדשות המרכזית של עכשיו 14. התפרסמה לראשונה כשהופיעה בעונה התשיעית של התוכנית "האח הגדול" ברשת 13.
ביוגרפיה

נולדה בשם מרגרט קקולי בחולון. בנעוריה, הייתה שחיינית בתחרויות למרחקים ארוכים בקבוצת "הפועל חולון", וכן סגנית אלופת ישראל לנערות עד גיל 16 במשחה ל-3 ק"מ במים פתוחים בתחרות שנערכה באילת. לאחר מכן התחרתה בנבחרת ישראל לריצות ארוכות. את שירותה בצה"ל עשתה ביחידת המעברים של חיל המשטרה הצבאית. טביבי בעלת תואר ראשון במשפטים מהמסלול האקדמי המכללה למינהל.
ביוגרפיה > קריירת טלוויזיה

בשנת 2018 השתתפה בעונה התשיעית של תוכנית המציאות "האח הגדול" ברשת 13. היא נכנסה בתחילת העונה, והייתה המודחת השישית. אף שנכנסה לבית כשהיא בזוגיות, במהלך התוכנית התפתחה מערכת יחסים בינה ובין ישראל אוגלבו, שנגמרה זמן קצר לאחר יציאתו מהבית. לאחר פרסומה, חתמה טביבי כשחקנית בסוכנות ADD והחלה ללמוד משחק בסטודיו של גל אמיתי. היא נראתה בהופעת אורח בסדרה "גיבור אמיתי" ב-yes Kidz, בסדרה "למה מי מת" ב-yes בתפקיד אושרת, והנחתה את התוכניות "ד"ש עם שיר", ו"מתוקים" בערוץ 24.
בנובמבר 2021 נבחרה להנחות את מהדורת החדשות המרכזית של עכשיו 14 (בעבר ערוץ 20) לצד יונתן אוחיון.
ביוני 2022, עם השקת לוח השידורים החדש של ערוץ 14, נבחרה טביבי להגיש לבדה את מהדורת החדשות המרכזית של הערוץ. במרץ 2023 החל שרון גל להגיש לצידה. במאי 2024 חזרה להוביל את המהדורה בהגשה יחידנית.
במרץ 2023 טביבי נבחרה להנחות את טקס הזיכרון הממלכתי לחללי ונפגעי פעולות האיבה ביום הזיכרון לחללי מערכות ישראל. במאי 2023 היא הנחתה את העצרת הממלכתית לציון 56 שנים לשחרור ולאיחוד ירושלים, ביחד עם אביב אלוש. במרץ 2024 נבחרה להנחות את טקס הדלקת המשואות בהר הרצל ביום העצמאות ה-76 של ישראל, יחד עם תמיר סטיינמן. בדצמבר 2024 הנחתה את טקס הממלכתי לאסון הכרמל.
בינואר 2024 נבחרה טביבי על ידי אייס לאחת מ-40 הצעירים המבטיחים לשנת 2023 מתחת לגיל 40. באפריל 2024 היא נבחרה לרשימת הצעירים המבטיחים של פורבס ישראל - פורבס 30Under30.
במקביל לעשייתה הטלוויזיונית, ניהלה מותג תכשיטים בבעלותה בשם "MAG", שפעל כשנתיים.
ביוגרפיה > חיים אישיים

טביבי רווקה ומתגוררת בתל אביב. היא סיפרה שהיא מצויה בתהליכי התקרבות לדת.
הערות שוליים

↑  מגי טביבי, "ב׳ בשבט. יום הולדת עברי", באתר אינסטגרם
↑  דניאל אלרם סיטי, ‏צהריים טובים לך: הכירו את אחיה של מגי טביבי, באתר ‏מאקו‏, 6 בפברואר 2019
↑  מיקי לוין, מעריב‏, "אם לא הייתי ראויה לא הייתי נבחרת": מגי טביבי מדברת על הכל | ראיון חגיגי, באתר וואלה, 23 באפריל 2024
↑  גיל משעלי, הלם בממלכת השוגונים: ישראל אוגלבו ומגי טביבי נפרדו, באתר חדשות 13, 28 בספטמבר 2018
↑  ערן סויסה, זה התפקיד החדש של מגי טביבי בערוץ 20, באתר ישראל היום, 18 בנובמבר 2021
↑  גיל משעלי, ‏שרון גל יגיש את המהדורה המרכזית של ערוץ 14, באתר ‏מאקו‏, 25 בפברואר 2023;
שרון גל יגיש את המהדורה המרכזית בערוץ 14 - יחד עם מגי טביבי, באתר ערוץ 7, 26 בפברואר 2023
↑  בערב פייק, בבוקר ממלכתי: מגישת ערוץ 14 תנחה את טקס הזיכרון לנפגעי פעולות האיבה, באתר וואלה, 26 במרץ 2023
↑  איתמר אייכנר, רן בוקר, מגי טביבי תנחה את טקס המשואות | פרסום ראשון, באתר ynet, 25 במרץ 2024
↑  מגי טביבי, מגישת המהדורה המרכזית של ערוץ 14, באתר אייס
↑   ציוץ של מגי טביבי ברשת החברתית אקס (טוויטר), 2 בינואר 2024
↑  מגי טביבי, באתר Forbes Israel
↑  על המותג במגזין את
↑  מגי טביבי חושפת תהליך התחזקות: "כמעט חמש שנים",  באתר כיפה, 27 במרץ 2024
|  |
| --- | --- | --- |
| תוכניות | "ישראל הבוקר" • "עדן ועודד" • "האולפן הפתוח" • "ארבע" • "ריקלין ושות" • "הדו"ח של אראל" • "שבע" • "מהדורת החדשות המרכזית של עכשיו 14 "•"הפטריוטים" • ריקלין ושות • "פָתְחִי את שַׁי" • "כלכלי בלילה" |  |
| סגל | דור אזרד  • אמיר איבגי • שגיא אלמוג כהן • נועם אמיר • מולי ארי • הלל ביטון רוזן • דרור בלאזדה • יעקב ברדוגו • שרה ב"ק • שי גולדשטיין • בועז גולן • טל היינריך • עדן הראל • יהונתן וייס • דנה ורון • יותם זמרי • יערה זרד • עידו טאובר • יאיר אלטמן • מגי טביבי • עומרי חיים • שלו כחלון • אדיר לחקים • רונה לוי • עירית לינור • שיראל ללום נהיר • נתי לנגרמן • טל מאיר • ינון מגל • תמיר מורג • עודד מנשה • אראל סג"ל • גיל ססובר • מורן סקיטל • ליאור סודרי • אריאל עידן • איתמר פליישמן • אליה פרג'ון • גלעד צוויק • מוטי קסטל • דני רופ • שמעון ריקלין • עתי שלו • ליטל שמש |  |
קצת שקט

| --- | --- |

 אלבום אולפן מאת אושיק לוי
 יצא לאור:  פברואר 1971
 סוגה:  פופ, רוק
 חברת תקליטים:  פונודור (1971) פונוקול (דיסק, 1991)
קצת שקט! הוא אלבום הסולו הראשון של הזמר אושיק לוי, שיצא בפברואר 1971.
האלבום מתאפיין בסגנון של פופ ורוק וכולל, בין היתר, את הלהיט "חוזה לך ברח" (רוטבליט / חנוך). בשבעה שירים מתוך האלבום ניגנה להקת ה"צ'רצ'ילים", ובארבעה נוספים - להקת "זיעה קרה" בה היו חברים אלונה טוראל, אהרל'ה קמינסקי, ממלו גייטנופולוס ושמוליק ארוך. שירים נוספים ידועים מהאלבום הם: "לא יודעים" (דיין / קריבושי) ו"לישון לישון" (אריאל / חנוך).
הפקה

לאחר פירוקה של שלישיית התאומים ב-1970, בה היה חבר, התחיל לוי לעבוד על קריירת סולו. הוא הוציא תקליטון ובו הלהיט, "חוזה לך ברח", שכתב עבורו יעקב רוטבליט והלחין שלום חנוך. הצלחת השיר עודדה אותו להתחיל לעבוד על אלבום סולו מלא, אותו הוא הפיק באופן עצמאי ומכספו. הוא הכיר את אלונה טוראל מלהקת פיקוד המרכז ואת הצ'רצ'ילים ואת המלווים האחרים הכיר מהופעותיו במקומות שונים.
העבודה על התקליט נמשכה כתשעה חודשים. והושקעו בה 80 שעות הקלטה. תבנית ההדפסה (מאסטר) שלו הוכנה בלונדון. הוקלט על ידי יהודה קולטון באולפני ישראקול. קולטון חזר זמן קצר לפני כן מלונדון, שם היה טכנאי סאונד בחברת התקליטים "Decca". הוא נזכר: "אושיק נתן לי יד חופשית לעשות באלבום כל מה שבראש שלי. הקלטנו אותו בארבעה ערוצים, דבר שלא עשו עד אז בארץ, והשתמשתי בכל מיני טריקים חדשניים.". האלבום הובא גמור לחברת ליטראטון (בהמשך פונוקול), נציגת "פיליפס רקורדס" בישראל. צילומי העטיפה נעשו על ידי דני בינסטד ועיצוב העטיפה על ידי דוד טרטקובר.
רשימת הקטעים

| מס' | שם | מילים | לחן | עיבוד מוזיקלי | משך |
| --- | --- | --- | --- | --- | --- |
| 1. | אין מילים  | יהונתן גפן | אל קופר | מיקי גבריאלוב | 2:21 |
| 2. | אם אלוהים היה רוצה  | שלום חנוך | שלום חנוך | שמוליק ארוך | 3:55 |
| 3. | כץ  | יהונתן גפן | רוב האקסלי | רוב האקסלי | 3:35 |
| 4. | לישון לישון  | מאיר אריאל | שלום חנוך | שמוליק ארוך | 4:01 |
| 5. | שתי אחיות  | איציק מאנגר תרגום יורם טהרלב | צביקה פיק | הצ'רצ'ילים | 2:40 |
| 6. | לא יודעים  | אסי דיין | דוד קריבושי | שמוליק ארוך ודוד קריבושי | 2:48 |
| 7. | דג הצלופח  | יורם טהרלב | מתי כספי | מתי כספי | 3:03 |
| 8. | הרץ למרחקים ארוכים  | יעקב רוטבליט | אלונה טוראל | שמוליק ארוך | 4:01 |
| 9. | קצת שקט  | יוסי בכר | קובי אשרת | שמוליק ארוך | 4:05 |
| 10. | שיהיה לך טוב  | יהונתן גפן | רוב האקסלי | רוב האקסלי | 3:00 |
| 11. | חוזה לך ברח  | יעקב רוטבליט | שלום חנוך | אלכס וייס | 3:28 |
| משך כולל: | משך כולל: | משך כולל: | משך כולל: | משך כולל: | 36:57 |
שירים

"אין מילים" - גרסה עברית לשירו של אל קופר, "Right Now For You" מהתקליט "I Stand Alone" (אנ'). הנוסח העברי הוא של יהונתן גפן והוא שיר אהבה (לעומת שיר אהבה פסיכדלי אצל אל קופר). הגרסה העברית העתיקה בחלקה גם את פתיחת השיר של קופר שכוללת קולות מלחמה בדמות רעש התפוצצויות וירי. הליווי על אורגן ההאמונד ניסה לשמר את העיבוד המוזיקלי של קופר, נוגן על ידי אלונה טוראל ועל ידי יעקב נגר.. העיבוד המוזיקלי הוא כנראה של מיקי גבריאלוב.
"אם אלוהים היה רוצה" - שיר של שלום חנוך (מילים ולחן) שהשאיר לאושיק לוי לפני נסיעתו ללונדון. השיר הוא בסגנון פופ-רוק, עם סולו גיטרה בקטע המעבר לפני הבית האחרון.
"כץ" - שיר של יהונתן גפן אודות גבר דון ז'ואן המסתיים במילים: "חרשת את כל היפות שבעיר, הזורעים בדמעה גם בכו בקציר". השיר הוא שיר רוק עם ליווי בולט של גיטרה חשמלית.
"לישון לישון" - השיר מדבר על רצון להתנתק מהעולם ולישון שינה ארוכה מאוד. "עד בוא האביב". אושיק לוי העיד כי ביקש פעמים רבות משלום חנוך שייתן לו שיר חדש ולא נענה. מעט לפני נסיעת חנוך להשתקעות באנגליה, נתן לו חנוך לחן והציע לו לפנות אל מאיר אריאל בקיבוץ משמרות שיחבר לו מילים. ואמנם, אחרי שבוע היו גם מילים. הנגינה בגיטרה ובבס בשיר זה הם של שמוליק ארוך. טכנאי ההקלטות, יהודה קולטון, סיפר לגבי הפתיח לשיר: ב"לישון לישון", למשל, ניגנתי את הסרט הפוך, זה משהו שעשו פעם באחד משירי הביטלס". השיר הגיע למקום השישי במצעד הפזמונים השנתי תשל"א (1971). פתיחת השיר, האוונגרדית לאותה תקופה, הושמטה מהקליפ של השיר.
"שתי אחיות" - שיר ביידיש של איציק מאנגר, שתרגם יורם טהרלב, אודות שתי אחיות המשוחחות במיטה על מהות האהבה. הלחן של צביקה פיק. פתיחת השיר מזכירה במידת מה את להיטו של פיק, "שני תפוחים" שהתפרסם באותה עת.
"לא יודעים" - שיר פופ שקט עם מילים של אסי דיין ולחן של דוד קריבושי. אושיק לוי סבר תחילה שמדובר בשיר בינוני, אולם השיר זכה להצלחה והגיע לראש מצעד הפזמונים העברי של גלי צה"ל.
"דג הצלופח" - מילים של יורם טהרלב בנוסח של אגדה הומוריסטית אודות נערה המתרחצת בנהר, מחפשת צלופח ומוצאת בחור. הלחן הוא של מתי כספי, שאמנם אך השתחרר משירות צבאי, אך כבר התפרסם במספר שירים ולהיטים שהלחין לזמרים ידועים.
"הרץ למרחקים ארוכים" - שיר של יעקב רוטבליט ללחן של אלונה טוראל. לדברי אושיק לוי, הקשר עם יעקב רוטבליט נוצר בהתחלה ב"חוזה לך ברח", כשרוטבליט הגיע מירושלים לתל אביב ולאחר מכן ביקש ממנו שיר נוסף.
"קצת שקט" - שיר שקט שהעניק לאלבום את שמו. המילים של יוסי בכר מדברות על השאיפה לקצת שקט ושלווה בחיינו הסוערים. הלחן הוא של קובי אשרת שהיה בתחילת דרכו כמלחין מפורסם.
"שיהיה לך טוב" - שיר פופ שכתב יהונתן גפן, המתחיל בשורה "רק רוצה שיהיה לך טוב". אולי פנייה לאשתו נורית המופיעה בשמה בשיר. הלחן הוא של רוב האקסלי מלהקת הצ'רצ'ילים.
"חוזה לך ברח" - שיר שיצא על תקליטון באביב 1970 והפך ללהיט. לחן של שלום חנוך למילים של יעקב רוטבליט המתייחסות לביטוי התנכי, "חוזה לך ברח" ומציירות מצב קודר: "כי אין בעיר מקלט ואין בה רחמים.". העיבוד של אלכס וייס, שכלל גם חליל, כינורות ונגינת פסנתר של אלונה טוראל, היה נושא להתדיינות משפטית מאוחרת בין אושיק לוי ובין שלום חנוך, לאחר מותו של וייס, כשהלהקה הבריטית מטאפיקס דגמה קטע מהפתיח של השיר.
הוצאות מחודשות

בסוף שנות ה-80 של המאה ה-20, התברר כי עדיין יש לאלבום ביקוש., אולם בעיות כמו מציאת מאסטר התקליט עיכבו את הפקתו על גבי דיסק. בסתיו 1991 יצא לאור דיסק בשם קצת שקט ובו שירי התקליט המקורי, בתוספת שבעה שירים נוספים; מהם שניים חדשים וחלקם להיטים ותיקים כגון: יונתן סע הביתה ובלדה לשוטר.
ב-2019 הוציאה חברת האוזן השלישית את האלבום מחדש על תקליט ויניל, תחת הלייבל שלה "זהב שחור".
משתתפים

הצ'רצ'לים השתתפו בהקלטות בהרכבים שונים, שכללו את הנגנים:
מיקי גבריאלוב - גיטרה בס
סטן סולומון - שירה
חיים רומנו - גיטרה חשמלית
רוב האקסלי - גיטרה חשמלית ושירה
עמי טרייביטש - תופים
יצחק קלפטר - גיטרה חשמלית
סלווין ליפשיץ - תופים
דני שושן - שירה
שמוליק בוגדוב - גיטרה חשמלית
רוני דמול - גיטרה
להקת זיעה קרה כללה את
אלונה טוראל - קלידים
אהרל'ה קמינסקי - כלי הקשה
שמוליק ארוך - גיטרה חשמלית וגיטרה בס
ממלו גייטנופולוס - כלי נשיפה
קרלוס
משתתפים נוספים:
מאיר רוזן - כינור (3 , 7)
מתי כספי - קלידים, גיטרה (7) קולות (3,7)
שייקה לוי - קולות (7)
דוד קריבושי - פסנתר (6)
אלכס וייס - פסנתר (11)
הערות שוליים

↑  על עטיפת התקליט שם האלבום מופיע עם סימן קריאה, אולם ההתייחסות אליו בהמשך השמיטה את הסימן. בהוצאת הדיסק ב-1991 נשמט סימן הקריאה מהשם.
1 2 3 4  יוסי חרסונסקי, אושיק לוי מבקש קצת שקט, מעריב, 9 ביוני 1971
1 2 3 4 5 6 7  דודי פטימר, ‏השקט שנשאר: אושיק לוי חוזר אל תקליטו הראשון, באתר מעריב אונליין, 6 באוגוסט 2016
↑  אושיק לוי נסע ללונדון להכנת תקליטו הראשון, להיטון, 29 בינואר 1971
↑  אולפנים ב"מ-א' עד ת' עם אושיק לוי", להיטון, 29 בינואר 1971
1 2  בועז כהן, בוסתן ספרדי, חדשות, 22 במרץ 1990
1 2  אושיק לוי - קצת שקט, באתר Discogs
↑  הניסיון לשמר את רוח העיבוד המוזיקלי המקורי הוא על פי ריאיון עם אושיק לוי בתוכנית "כל ההתחלות" ברשת ג', 15 בינואר 2010
↑  התוכנית "שלא יגמר לעולם: דמויות מפתח בזמר העברי" עם אושיק לוי, 2011, לאחר 13:59 דקות מתחילת ההקלטה, באתר הספרייה הלאומית
↑   אין מילים, בביצוע אושיק לוי, וידאו קליפ של השיר  באתר יוטיוב
↑  שי להב (עיתונאי), ‏השתנה לנו: שלום חנוך הוא לא רק גיטרה חשמלית, רוק ודיסטורשן, באתר מעריב אונליין, 30 באוגוסט 2016
↑  התוכנית "שלא יגמר לעולם: דמויות מפתח בזמר העברי" עם אושיק לוי, 2011, לאחר 20:33 דקות מתחילת ההקלטה, באתר הספרייה הלאומית
↑   לישון לישון, בביצוע אושיק לוי, וידאו קליפ של השיר  באתר יוטיוב
↑   שתי אחיות, בביצוע אושיק לוי, וידאו קליפ של השיר  באתר יוטיוב
↑  "דיסקוטקים — לא בשבילי", באתר להיטון, 1 בינואר 1971
↑  תמר סוקניק, למי שייך "חוזה לך ברח"?, באתר הארץ, 28 בפברואר 2006
↑   חוזה לך ברח, בביצוע אושיק לוי, וידאו קליפ של השיר  באתר יוטיוב
↑  משה גורלי, צפוף באוזן, מעריב, 13 במאי 1988
↑  אושיק לוי - קצת שקט, באתר האוזן השלישית
קוד ליוקו

| --- | --- |

לוגו הסדרה
 סוגה:  מדע בדיוני, אקשן, הרפתקאות, אנימציה
 יוצרים:  טניה פאלומבו   תומאס רומיין
 כותבים:  סופי דקרואזה (עונות 1–3)   ברונו רגסטה (עונה 4)
 בימוי:  ז'רום מוסקדה   ניקולא אטלן   האחים כריסטוף ובנואה די סבטינו
 מדבבים:  רפאל ברונו סופי לנדרס מארי-לין לונדרווין ג'רלדין פריפייט מתיו מורו קרול באיין פרדריק מו ברונו מולארט
 מדבבים בעברית:  עידו מוסרי אביטל אברג'יל דניאל זילברשטיין אסף אבידן אביתר אדיר אתי קסטרוסיסי זיו זוהר מאיר אפי בן ישראל צביקה פורמן
 פסקול:  סרז' טאויטיאן הרמן מרטין
 ארץ מקור:  צרפת צרפת
 שפות:  צרפתית 
 מקום התרחשות:  צרפת 
 מספר עונות:  4
 מספר פרקים:  95
 תוכנית המשך:  קוד ליוקו: התפתחות
 הפקה
 חברת הפקה:  Antefilms (עונה 1) MoonScoop (עונה 2–5)
 הפצה:  Splash Entertainment 
 אורך פרק:  24 דקות
 שידור
 רשת שידור:  France 3 (צרפת)  Cartoon network (ארצות הברית)
 רשת שידור בישראל:  ערוץ הילדים ערוץ 2 (רשת) ערוץ ג'וניור
 פורמט (תמונה):  אנימציה, CGI
 תקופת שידור מקורית:  3 בספטמבר 2003 – 10 בנובמבר 2007 
 קישורים חיצוניים
 אתר רשמי
 דף התוכנית ב-IMDb
 
קוד ליוקו (בצרפתית: Code Lyoko) היא סדרת אנימציה צרפתית שיצאה בשנת 2003. הסדרה נוצרה על ידי תומאס רומיין וטניה פלובו, והופקה על ידי חברת Moonscoop. התוכנית מתארת את עלילותיה של קבוצת מתבגרים המטיילים בעולם הווירטואלי "ליוקו", ונלחמים בתוכנת מחשב בעלת בינה מלאכותית שנקראת "זאנה" (במקור X.A.N.A) המאיימת להשמיד את כדור הארץ.
הסדרה שודרה לראשונה ב־3 בספטמבר 2003 בערוץ הצרפתי France 3. הסדרה זכתה להצלחה רבה, ובעקבותיה הפכה לזיכיון שכולל בתוכו מספר משחקים לקונסולות (נינטנדו Wii ו־PSP) וכן משחק פייסבוק. ב־2012 יצאה סדרת ההמשך, קוד ליוקו: אבולוציה (Code Lyoko: Evolution), סדרה שמחציתה לייב אקשן ומחציתה גרפיקת תלת מימד שעוצבה מחדש.
הסדרה הייתה זמינה ב-NETFLIX ב-06 באוגוסט 2012, אך היא הוסרה לתקופה והוחזרה בסופו של דבר ב-1 באוקטובר 2020.
בישראל, שודרה הסדרה החל משנת 2005 בערוץ הילדים, בדיבוב לעברית.
עלילה

ג'רמי בלפויס, נער גאון בן 13 שמתמחה במחשבים ולומד בפנימייה "אקדמיית קאדיק", מגלה יום אחד מחשב־על קוונטי במפעל נטוש ליד בית ספרו. בהפעלת המחשב מגלה ג'רמי את העולם הווירטואלי "ליוקו" ואת אליטה, ילדה צעירה שכלואה בפנים.
לאחר שג'רמי עוזב את העולם הווירטואלי, הוא מתחיל לשים לב לתרחישים מוזרים שקורים בבית הספר. הוא לומד על "זאנה", וירוס בעל בינה מלאכותית שמותקן במחשב־העל, שמתכנן להשמיד את העולם האמיתי. ג'רמי וחבריו אולריך סטרן, אוד דלארוביה, יומי אישיאמה ואליטה, נלחמים ברשע שבעולם הווירטואלי במטרה להציל את שני העולמות.
עלילה > עונה ראשונה

לעונה הראשונה אין רצף עלילתי מסוים, כמעט כל 26 פרקיה מורכבים מנסיונותיו של "זאנה" לזרוע הרס וחורבן ואת חבורת לוחמי הליוקו שנכנסים אל תוך ליוקו כדי לעצור אותו. זאנה משיג גישה לעולם האמיתי דרך מגדלים (מעין פורטלים שמקשרים בין המרחב הקיברנטי לעולם האמיתי) שפזורים ברחבי ליוקו – הופך אותם למגדלים "מופעלים", וכדי לעצור את השתוללויותיו של זאנה בעולם האמיתי על הלוחמים "לבטל" את המגדלים, משמע להוציא אותם משליטתו של "זאנה" באמצעות כניסה למגדל מופעל, קבלת גישה לממשק שלו והקשת הקוד "קוד: ליוקו" – יכולת שנמצאת אצל אליטה בלבד. זאנה לא מוותר בקלות על המגדלים אותם הוא מפעיל לכן הוא מגן עליהם באמצעות מפלצות שמסתובבות בליוקו ועל הלוחמים להילחם בהם כדי להשיג גישה למגדל. אחרי כל משימה שהושלמה – כלומר ביטול המגדל והוצאתו מיכולת השליטה של "זאנה", הזמן מורץ לאחור בצורת בועה לבנה, בעקבותיה נמחקים הזכרונות של כולם חוץ מג'רמי, אולריך, אוד, יומי ואליטה (כל מי שקיבל גישה לליוקו). בכך הם משנים את העבר (תוך שינוי פעולה אחת) שגורמת לעתיד חלופי. לרוב החבורה צוחקת על כך עם בדיחות פנימיות (לדוגמה, פרק בו החבורה סיכלה תוכנית של "זאנה" לפיצוץ כור אטומי, ולאחר מכן התבדחו על ההופעה שהייתה "מפוצצת").
תוך כדי העונה נעשים ניסיונות לעבוד על תוכנה להגשמת אליטה לעולם המציאותי, כאשר השיא הוא בפרק האחרון שעוסק בהגשמת אליטה. אך למרות זאת התוכנית לא עובדת בצורה חלקה הודות לזאנה שמפריע לתהליך ומשתיל בתוך אליטה וירוסים ממוחשבים, שגורמים לכך שאליטה בכל זאת תישאר מחוברת למחשב העל – וכל ניסיון לכבות אותו או להשמיד אותו יגרום למותה של אליטה.
עלילה > עונה שנייה

בניגוד לעונה הראשונה, העונה השנייה כן כוללת רצף עלילתי כלשהו על אף שכל פרק עוסק בדבר אחר. לאחר הגשמתה של אליטה, היא מתחילה ללמוד באקדמיית קאדיק ביחד עם שאר החבורה תחת השם "אליטה סטונס" בתור בת דודה של אוד. אליטה עם הזמן מתחילה לקבל חזיונות על העבר שלה ועל אדם בשם "פרנץ הופר" שאיכשהו קשור לליוקו. כמו כן ג'רמי מתכנת חלקים נרחבים בתוכנה של מחשב העל כך שאליטה לא צריכה להישאר כל הזמן בליוקו כדי לחפש מגדלים מופעלים, כלי רכב ללוחמים ועוד. אולם באותה מידה זאנה גם כן משתדרג ומביא איתו כמה מפלצות חדשות כשאחת מהם נקראת הסכיפוזואר. מטרתו של זאנה בשלב זה הוא לגזול מאליטה את הזכרונות שלה באמצעות הסכיפוזואר, כדי להשיג גישה אל מחוץ למחשב העל ולהשתלט על העולם. ג'רמי מגלה כי בכל פעם שהוא מריץ את תוכנה ה-"חזרה לאחור" (התוכנית שגורמת לחזרה בזמן), כוחו של מחשב העל מוכפל על ידי הוספת קיוביט נוסף, מה שבעקיפין מחזק את זאנה. החבורה מגלה אזור חדש בליוקו שנקרא "אזור 5" (נקרא גם Carthage – "קרתגו") שמכיל בתוכו את כל המידע שאליטה יכולה ללמוד על העבר שלה. דרך האזור מתגלה תיעוד דיגיטלי של "היומן של פרנז הופר" ולאורך העונה ג'רמי עובד על פענוח היומן. בסוף העונה מתגלה מי זה בעצם פרנץ הופר – הלא הוא אבא של אליטה, שמתגשם בשלב כלשהו לעולם האמיתי אך עם הזמן מתגלה כי זה איננו פרנז האמיתי אלא בעצם שכפול שיצר זאנה ומטרתו להסגיר אותה לידי הסכיפוזואר כאשר פרנז האמיתי עדיין לכוד בליוקו. לאחר מכן, ג'רמי מצליח לפענח את היומן ומגלה בפרק האחרון כי המפתח להשבת האנושיות של אליטה נמצא באזור 5. אולם זאת הייתה מלכודת מצד זאנה: הסכיפוזואר מצליח להשתלט על אליטה, ובאמצעותו זאנה מצליח להשתחרר מהעולם האמיתי אך בנוסף לכך (כפי שיתגלה מאוחר יותר) אליטה גם מתנקה מכל הווירוסים שזאנה השתיל בה וחוזרת להיות אנושית לחלוטין.
בין סוף העונה השנייה ותחילת העונה השלישית יצא מעין פריקוול בשני חלקים לסדרה בשם "זאנה מתעורר" (שבישראל שודר בין העונה השלישית לרביעית) בו מגלים איך ג'רמי גילה והפעיל את מחשב העל מה שגרם לגילויה של אליטה ולשיחרורו של זאנה, על אולריך, אוד סיסי (שבסופו של דבר השתפנה ולא נכנסה לעסק) ויומי שעד מהרה מגלים גם הם את המחשב, ועל המתקפה הראשונה של זאנה בכדור הארץ אותה חבורת לוחמי הליוקו החדשה צריכה לעצור.
עלילה > עונה שלישית

זאנה, חזק יותר מאי פעם, ברח ממחשב העל והוא לא צריך את ליוקו יותר כדי לשרוד כיוון שהוא יכול להשתלט על מחשבי על אחרים באמצעות האינטרנט. ג'רמי בנה תוכנה שתוכל לאתר אותו בכל זמן ובכל מקום באינטרנט מה שיקל על חיזוי התקפות עתידיות שלו אך נראה כי גם מהצד של זאנה המאבק מסלים כיוון שמטרתו החדשה היא להשמיד את ליוקו. והוא אכן עושה זאת בשתי דרכים: תקיפת הליבה של ליוקו באמצעות המפלצות שלו, והשמדת אזורים שלמים בליוקו כדי שהחבורה לא תוכל לגשת למגדלים ולעצור את זאנה. את השיטה השנייה זאנה מממש באמצעות הסכיפוזואר דרכו הוא משתלט על אחד הלוחמים (בדרך כלל על אליטה), "מכריח" אותו להיכנס אל מגדל המעבר של האזור (מעין מגדל "ראשי" של סקטור מסוים שדרכו ניתן לעבור בין סקטורים) כדי להקליד את הקוד "קוד: זאנה" ולמחוק את הסקטור. כך זאנה הצליח לאט לאט למחוק את האזורים (לפי הסדר): היער, המדבר, הקרח וההרים (שלושה נמחקו על ידי זאנה ששלט באליטה; אזור הקרח נמחק בכוונה בפרק 62 על ידי אליטה, כדי להציל את מחשב העל לאחר שמישהו שהיה בשליטת זאנה חיבל בו).
העומס הכפול של המלחמה בזאנה ביחד עם החיים האמיתיים בבית הספר גורמים לג'רמי ולשאר החבורה לקבל החלטה לקבל אליהם חבר חדש: ויליאם דנבר, שנבחר לאחר שעזר להם בנאמנות כמה פעמים ולא הסגיר את הסוד שלהם. בפרק האחרון ויליאם נכנס בפעם הראשונה לליוקו אך במהרה הסכיפוזואר משתלט עליו וזאנה משתמש בגופו הנשלט כדי להרוס את ליבת ליוקו. הריסת הליבה גרמה להשמדת ליוקו אך באורך פלא נותרו 2 ניצולים במרחב הקיברנטי: ויליאם עצמו שהפך לישות אנושית (מעין "עבד") של זאנה בתוך המרחב הקיברנטי, ופרנז הופר שמתגלה כתקווה אחרונה להצלת העולם.
עלילה > עונה רביעית

באמצעות המידע שמתקבל מפרנז הופר ג'רמי הצליח לבנות מחדש את ליוקו ולהכניס בו שיפורים רבים, מה שמאפשר לחבורה להמשיך במאבק נגד זאנה. ג'רמי ואליטה מתכנתים צוללת בשם סקידבלאדניר שמאפשרת לצלול אל תוך האינטרנט ודרכה החבורה מגלה כי זאנה יצר כמה וכמה עולמות וירטואליים שדומים לליוקו (מכונים "רפליקות") וכל אחד ואחד מהם מקושר למחשב על אחר. באמצעות הסקידבלאדניר החבורה נלחמת בתוכניותיו של זאנה באמצעות השמדת הרפליקות והמתקנים המקושרים עליהם בעולם האמיתי תוך כדי לחימה במפלצות של זאנה, בוויליאם (תוך כדי ניסיונות לשחרר אותו משליטת זאנה) וכרגיל גם בניסיונות החוזרים ונשנים של זאנה לזרוע הרס וחורבן ניסיונות שנהיים יותר מסוכנים מאשר בעונות הקודמות. עם הזמן מתגלית התוכנית האמיתית שמאחורי הרפליקות והמפעלים של זאנה: זאנה השתלט על מפעל רובוטיקה צבאית סודי ביותר שממוקם בסיביר, ושם הוא מקים צבא ענק של אנדרואידים חזקים במיוחד, ומכין אותם ליום פקודה כדי להשמיד את האנושות ולהשתלט על העולם. זה גורם לג'רמי לשנות גישה, ובמקום להשמיד כל מפעל (ורפליקה) ידנית, הוא מחליט ומצליח לפתח תוכנת סוכנים מרובים (בדומה לזאנה שגם הוא תוכנת סוכנים מרובים) שבאמצעותו החבורה מצליחה לשחרר את ויליאם, להשמיד את כל הרפליקות בו זמנית ולחסל את זאנה אחת ולתמיד.
עלילה > קוד ליוקו: אבולוציה

עונה שכוללת 26 פרקים שמשלבת צילומים מהעולם האמיתי ביחד עם אנימציה תלת מימד בעיצוב שונה משאר העונות. בעונה זאת זאנה מתעורר מחדש לחיים על ידי ארגון רשע שמנוהל בידי מדען מרושע שגם פיתח לעצמו רפליקה משלו באינטרנט ועל החבורה לעצור את שניהם. העונה לא הצליחה כמו הסדרה המקורית המצוירת.
ראו גם

טרון (סרט)
נאון ג'נסיס אוונגליון
אומנות החרב אונליין
הערות שוליים

↑  מספר העונות והפרקים לא כולל את סדרת ההמשך.
↑  עונה 2, פרק 4
עמרי גאנדלמן

עֹמרי גאנדלמן (נולד ב-16 במאי 2000) הוא כדורגלן ישראלי המשחק בעמדת הקשר בגנט מליגת העל הבלגית ובנבחרת ישראל.
קריירת מועדונים

גאנדלמן נולד וגדל בהוד השרון. החל את דרכו בהפועל הוד השרון ובמהלך השנים שיחק בקבוצות הנוער של מכבי פתח תקווה, הפועל רעננה והפועל פתח תקווה.
בגיל 17 רשם הופעת בכורה בקבוצה הבוגרת של הפועל פתח תקווה כשנכנס מחליף בגביע הטוטו נגד הפועל בני לוד באצטדיון המושבה ב-12 בספטמבר 2017.
בנובמבר 2017 עבר לגרמניה ונקלט בקבוצת הנוער של מועדון ווין ויסבאדן מליגת הבונדסליגה הגרמנית לנוער.
בתום עונת המשחקים 2017/2018 קיבל חוזה לעונת 2018/2019 במועדון הגרמני ווין ויסבאדן, אך לאחר התלבטויות רבות החליט לחזור לישראל – גם כדי לעשות בגרויות – וגם כי נדרש לחזור על מנת למלא את חובת הגיוס לצה"ל.
קריירת מועדונים > מכבי נתניה

באוגוסט 2018 חתם לשנה עם אופציה לשנתיים במכבי נתניה ושיחק במסגרת קבוצת הנוער שבה כבש שמונה שערים והוביל אותה למעמד גמר גביע המדינה, בו הפסידה הקבוצה 0–1 להפועל תל אביב. בתום עונת 2017/2018 מימשה מכבי נתניה את האופציה על גאנדלמן לשנתיים נוספות.
בעונת המשחקים 2019/2020, בה שימש קפטן, המשיך להוביל את קבוצת הנוער של מכבי נתניה, כבש 12 שערים והשתלב גם במסגרת הקבוצה הבוגרת, עם שתי הופעות במסגרת גביע הטוטו ושש הופעות במסגרת ליגת העל.
ב-24 בפברואר 2020 חתם על חוזה לארבע שנים במכבי נתניה. את עונת המשחקים 2020/2021 פתח כשחקן הרכב בקבוצה הבוגרת של המועדון בעמדת הבלם. בתחילת עונת 2020/2021, ב-31 באוקטובר, כבש את שער הליגה הראשון שלו מול הפועל כפר סבא, במשחק בו ניצחה קבוצתו 0–3. בינואר 2023, זכה גנדלמן עם קבוצתו, בגביע הטוטו לעונת 2022/2023.